Source: https://webpravo.eu/vzory/dohoda-rozvedenych-manzelov-o-dalsom-najme-bytu%C2%A7-705-oz
Timestamp: 2019-03-26 06:10:25+00:00

Document:
Dohoda rozvedených manželov o ďaľšom nájme bytu§ 705 OZ – Webpravo
Home » Vzory » Rodinné právo » Dohoda rozvedených manželov o ďaľšom nájme bytu§ 705 OZ
Dohoda rozvedených manželov o ďaľšom nájme bytu§ 705 OZ
Spoločný nájom bytu vzniká manželom za predpokladu, že jednému z manželov vznikne právo na uzatvorenie nájomnej zmluvy. To sa nevzťahuje na zmluvu uzatvorenú podľa zákona o krátkodobom nájme bytu 98/2014 Z.z.
V zásade môžu vzniknúť dve situácie
Manželia sa stali spoločnými nájomcami nedružstevého bytu
Manželia sa stali spoločnými nájomcami družstevného bytu
Spoločný nájom bytu , ktorý nie je družstevným bytom
V tomto prípade spoločný nájom bytu rozvodom nezaniká a teraz už bývalý manželia sa môžu dohodnúť o spoločnom nájme bytu a dohodou si upraviť vzájomné povinnosti v zmysle § 700-702 OZ. Častejším však bude riešenie kedy bude záujem ukončiť spoločný nájom bytu a to buď na základe vzájomnej dohody, ktorú zákon uprednostňuje ako i na základe rozhodnutia súdu.
Čo sa týka bytových náhrad tam bude mať druhý manžel právo na bytovú náhradu, ktorou je náhradný byt. Na druhej strane súd môže , ak sú na to dôvody hodné osobitného zreteľa, rozhodnúť, že rozvedený manžel má právo len na náhradné ubytovanie alebo na prístrešie.
Osobitne je riešená situácia, kedy sa jeden z manželov dopúšťal voči druhému manželovi, alebo blízkej osobe násila.
Ak sa rozvedený manžel za trvania manželstva alebo po rozvode manželstva voči druhému manželovi alebo voči blízkej osobe, ktorá s ním býva spoločne v byte, dopúšťal alebo dopúšťa fyzického násilia alebo psychického násilia, súd rozhodne, že bytová náhrada mu nepatrí. Tu už súd nemá voľbu, ale rozhoduje na základe splnenia zákonnej podmienky – teda toho, že sa manžel dopúšťal násilia na druhom manželovi, alebo blízkej osobe – teda najčastejšie na deťoch.
Manželia boli spoločnými nájomcami družstevného bytu.
V tomto prípade môžu nastať v zásade dve situácie
Jednému z manželov vzniklo právo na uzatvorenie nájmu družstevného bytu – teda stal sa členom družstva pre uzavretím manželstva
Obom manželom vzniklo členstvo v družstve počas manželstva
V prípade ak pred uzatvorením manželstva bol členom družstva ( a teda nájomcom družstevného bytu len jeden z manželov ) zaniká právoplatnosťou rozhodnutia o rozvode manželstva spoločný nájom bytu manželmi ex lege. Nájomcom družstevného bytu zostáva ten z manželov, ktorý bol nájomcom družstevného bytu pred uzatvorením manželstva. Druhý z manželov má nárok len na náhradné ubytovanie. Súd však môže rozhodnúť ,.že má nárok na náhradný byt. Je to tak z dôvodu, že spoločný nájom družstevného bytu môže vzniknúť len medzi manželmi a druhý z manželov sa uzatvorením manželstva nestal členom družstva.
Ak sa stali členmi družstva obaja počas manželstva, tu sa musia dohodnúť nielen na skončení spoločného nájmu , ale i na vysporiadaní majetkového podielu v družstve. Obaja sú spoločnými nájomcami z titulu svojho členstva v bytovom družstve a nie z titulu manželstva. Ak sa nedohodnú rozhodne súd. V tomto prípade má druhý z manželov právo na náhradný byt, pričom súd môže rozhodnúť, že má nárok len na náhradné ubytovanie, alebo len prístrešie.
Súd prihliada v takomto prípade na stanovisko prenajímateľa i záujem maloletých detí.
Dohoda rozvedených manželov o ďalšom nájme bytu
705 OZ
Bytom : Hlavná 63 ,952 01 Vráble
Narodený 15.1.1970
Meno a Priezvisko: Mária Nováková rod. Pekná
Bytom: Hlavná 63, 952 01 Vráble
Narodená : 22.1.1971
Dohodu rozvedených manželov o ďaľšom nájme bytu
Manželstvo účastníkov tejto dohody bolo rozvedené rozhodnutím Okresného súdu Nitra spz. 11 C 47/2010 právoplatné 15.1.2013.
Účastníci zmluvy sa dohodli, že dňom podpisu tejto zmluvy zaniká spoločný nájom bytu na adrese Hlavná 63, 952 01 Vráble nachádzajúcemu vchode č. 7 bytového domu sa na druhom poschodí číslo bytu 5, ktorý pozostáva z troch izieb a príslušenstva.
Účastníci zmluvy sa dohodli , že byt bude užívať ako výlučná nájomníčka Mária Nováková rod. Pekná, Bytom: Hlavná 63, 952 01 Vráble , Narodená : 22.1.1971.
Mária Nováková rod. Pekná, Bytom: Hlavná 63, 952 01 Vráble , Narodená : 22.1.1971 zabezpečí náhradné ubytovanie pre Jána Nováka, Bytom : Hlavná 63 ,952 01 Vráble, Narodený 15.1.1970.
Náhradné ubytovanie bude zabezpečené uzatvorením nájomnej zmluvy na byt s jednou obytnou miestnosťou na adrese Výstavná 67, 952 01 Vráble, byt číslo 1, na prízemí, ktorý pozostáva z jednej obytnej miestnosti a príslušenstva.
Ján Novák, Bytom : Hlavná 63 ,952 01 Vráble, Narodený 15.1.1970 sa zaväzuje vypratať byt do 15 dní od zabezpečenia náhradného ubytovania
Na túto zmluvu sa primerane vzťahujú ustanovenia Občianskeho zákonníka a ostatných právnych predpisov
Zmluva je vyhotovená v dvoch vyhotoveniach z ktorých každá má platnosť originálu. Každá zmluvná strana obdrží jedno vyhotovenie.
Zmluvné strany vyhlasujú, že zmluvu si prečítali, porozumeli jej a vyjadruje ich vážnu, slobodnú vôľu.
Vo Vrábľoch 1.5.2014
Ján Novák Mária Nováková rod. Pekná
[wpdm_package id=’2523′]
Previous Prihláška do dedičského konania vzor
Next Žaloba o zrušenie práva spoločného nájmu manželmi

References: § 700
 súd 
 súd 
 súd 
 Súd 
 súd 

Súd